# Referat taktisk samhandlingsgruppe 12.05.20

Til stades: Kari Furevik, Øystein Furnes, Tone Holvik, Thomas Vingen Vedeld, Jan Helge Dale, Leiv Erik Husabø, Terje Olav Øen, Elin Sørbotten, Rune Tilseth, Torgeir Finjord, Laila Haugland, Anne Stubdal

Møteleiar: Trine Vingsnes

Referent: Vidar Vie

1. **Referat/aksjonspunkt og sakliste**

|  |  |  |  |
| --- | --- | --- | --- |
| Nr. | Aksjonspunkt | Ansvarleg | Status |
|  | *Ta i mot innspel på prosedyre for påvist Covid-19 i kommunal helseinstitusjon, og arbeidet vidare med prosedyre.****Frist for innspel: fredag 8. kl. 12.00*** | *Furnes* | *Gjennomført – tema i møtet* |
|  | *Ta i mot innspel på prosedyre om smittesporing og tilpasse denne.****Frist for innspel: fredag 8. kl. 12.00*** | *Furnes* | *Gjennomført – tema i møtet* |
|  | *Engasjere Forum for sjukeheimslegar inn i arbeidet med avtale om*1. *Behovet for intravenøs tilgang og oksygen i kommunane*
2. *Medikamentlager for palliasjon*

*Helge Sårheim får ansvar for gruppa.* | *Sårheim**Trine* | *Gjennomført. Status er sendt ut i eige lysark til møtedeltakarane.**Gjennomført* |
|  | *Tilpassing av avtale om tilvising, innlegging og utskriving til pandemiutfordring – konferanseplikt ved utskriving til kommunal institusjon* | *Dale* | *Tema i møtet* |
|  | *Ta med synspunkt til neste møte om punkt til avtale mellom kommunane og Helse Førde* | *Dale/ Holvik* | *Sak 5 i møtet* |

1. **Status HF og kommunane**
* *Ein pasient med covid-19 på sjukehuset. Ingen nye påviste tilfelle.*
* *Kommunane førebur seg på auka testing, og har organisert både lokale og personale. Vi forventar at mikrobiologisk avdeling si nye testemaskin vert operativ frå 25. mai – har meldt ein kapasitet på 400 pr. dag.*
* *Helsedirektoratet har redusert kravet til testing i kommunane frå 5 til 1,5 prosent av innbyggarane pr. uke.*
* *Helse Bergen startar opp pilot med førehandstesting av alle som skal inn til ØNH-inngrep, men også andre inngrep er diskutert. Saka har også vore diskutert i beredskapsleiinga i Helse Førde i dag. Kan vere at det kjem førespurnad til kommunane om hjelp til testing av pasientar før dei skal inn. Kommuneoverlegane opnar for at denne prøvetakinga (lite tal) kan skje i heimkommunane t.d. 2 dagar før.*
* *Sjukehuset i Volda har utbrot. 35 personar i kommunen har karantene. Syner at smitteutbrot kjem raskt.*
1. **Ev. nye prediksjonar**

*Ingen nye prediksjonar*

1. **Interkommunale kohortar i kommunane**

Elin Sørbotten la fram forslag til vidare drøfting, og eventuelt tilråding frå taktisk samhandlingsgruppe før prosessen går vidare i kommunane gjennom KS kanalar:

* Steg 1. Ein «fylkes»-kohort.
* Steg 2. Ein kohort i kvar region.  Nordfjord, Sogn, og Sunnfjord?
* Steg 3. Eigen kohort i ein kommune. Kan skje parallelt med at enten steg 1 eller steg 2 og er aktivert.

*Taktisk samhandlingsgruppe støtta tankesettet i modellen og meiner den er grunnlag for ein god samhandlingsmodell mellom kommunar og mellom kommunar og helseføretak.*

*Nokre element frå diskusjonen:*

* *Ein slik stegvis tankegang gjeld primært for pasientar som er utskrivingsklare frå sjukehus, men endå mogleg smitteførande. Ved utbrot på sjukeheim, vil det vere denne sjukeheimen/avdelinga som vert kohorten lokalt i kommunen.*
* *Med tanke på reiseveg m.m., kan det vere lite med berre ein kohort i steg 1*
* *Modellen må vere fleksibel alt etter smittesituasjon*
* *Kapasiteten til Helse Førde må vere ein del av den samla pakken i helsefelleskapet. NB: Å drive kohort på sjukehuset er svært ressurskrevjande, også når det ikkje er pasientar med påvist smitte der (mange fleire pasientar er isolerte inntil avklaring). Difor ikkje mogleg å berre tenke kohorten på sjukehus som løysing.*
* *I tillegg til sjølve kapasitetane må det arbeidast med pasientflyten inn på og ut av sjukehuset. Dette må vere avklara og forankra både i kommunar og helseføretak.*

**Konklusjon:**

* *Helse Førde diskuterer saka internt, og lagar utkast til korleis helseføretaket kan samhandle inn i ein samla modell innan møtet neste tysdag.*
* *Kommunane startar prosessen med å ta forslaget ut til helse- og omsorgsutvalet, vidare til kommunane, og til sist endeleg forankring i rådmannsutvalet*
* *Målet er å ha avklara modellen før sommarferien.*
1. **Rutine/avtale om innlegging og utskriving mellom kommunar og helseføretak**

Saka har vore diskuterte i fleire møter. I samsvar med aksjonspunkt i førre møte hadde Jan Helge Dale spelt inn notat i forkant av møtet.

Utdrag:

«Sidan dette er ein situasjon som vil vare over tid er det mi oppfatning at ei prosedyre som skal sikre oss mot smittespreiing til kommunale institusjonar best kan forankrast i delavtalen om tilvising, innlegging og utskriving frå sjukehus. Hindre smittespreiing vil vere relevant i alle fase av ein pandemi og også i normal driftssituasjon.

Kapittel 13 i denne avtalen omhandlar prosedyrar og krav til informasjon ved overføring av pas frå sjukehus til kommune.

Mitt forslag er at vi tek inn eit nytt kapittel her om Informasjon/sjekkliste for å hindre smitteoverføring.»

*Samhandlingsgruppa diskuterte innhaldet i notatet, og hadde ingen motførestillingar til framgangsmåten.*

***Konklusjon:***

* *Taktisk samhandlingsgruppe er samde om tilnærminga som er gjort greie for i notatet.*
* *Holvik/Sørbotten lagar forslag til nytt kapittel i delavtale og tek det opp i taktisk samhandlingsgruppe i etterkant.*
1. **Rutinar til bruk i kommunane i samband med pandemien**

Øystein Furnes hadde jobba vidare med og sendt ut to prosedyrar, som også var diskutert i førre møte:

* Prosedyre ved påvist Covid-19 i kommunal helseinstitusjon
* Prosedyre for smittesporing Covid-19

*Han har også fått tilbakemelding på at desse kunne vere til nytte for alle kommunane i Vestland.*

*Tilbakemeldingar i møtet*

* *Presisere dialog med både helseføretak og andre kommunar*
* *Ikkje nemne spesifikke digitale verktøy*
* *Når prosedyrane vert sende ut i komande brev, kan det også vere med informasjon om*
	+ *Palliativ behandling i kommunane, pågåande arbeid*
	+ *Arbeidet med innlegging/utskriving*
	+ *Interkommunale kohortar – heilt overordna*
	+ *Koordineringsgruppe for smittevernutstyr*

***Konklusjon:***

* *Furnes korrigerer rutinar etter innspel*
* *Holvik lagar utkast til følgjeskriv*
* *Informasjonen blir sendt ut frå taktisk samhandlingsgruppe når medlemene har gått gjennom skrivet*

Aksjonspunkt etter møtet

|  |  |  |  |
| --- | --- | --- | --- |
| Nr. | Aksjonspunkt | Ansvarleg | Når |
|  | *Diskutere tilnærminga til kommunane kohortar, og lage utkast til korleis helseføretaket kan samhandle inn i ein slik modell.* | *Holvik* | *19.05* |
|  | *Halde fram prosessen med forslaget til kommunane om interkommunale kohortar og sikre forankring i kommunar og rådmannsutval.* | *Sørbotten* | *01.06* |
|  | *Sikre framdrift slik at taktisk samhandlingsgruppe har utvikla forslag til samla modell (med kommunale kohortar) og fremja sak for rådmannsutvalet innan sommarferien.* | *Vingsnes* | *25.06* |
|  | *Lage forslag til nytt kapittel om innlegging og utskriving i delavtale og ta det opp i taktisk samhandlingsgruppe i etterkant.* | *Holvik/Sørbotten* | *19.05* |
|  | *Korrigere rutinar, lage utkast til følgjeskriv, og forankre det i samhandlingsgruppa.*  | *Furnes/Holvik* | *19.05* |